2001/665/EY: Komission päätös, tehty 21 päivänä elokuuta 2001, toimenpiteistä, joilla kielletään tiettyjä ftalaatteja sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen, tehdyn päätöksen 1999/815/EY voimassaoloajan pidentämisestä seitsemännen kerran (ETA:n kannalta merkityksellinen teksti) (tiedoksiannettu numerolla K(2001) 2567)



Virallinen lehti nro L 233 , 31/08/2001 s. 0051 - 0052



Komission päätös, tehty 21 päivänä elokuuta 2001, toimenpiteistä, joilla kielletään tiettyjä ftalaatteja sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen, tehdyn päätöksen 1999/815/EY voimassaoloajan pidentämisestä seitsemännen kerran (tiedoksiannettu numerolla K(2001) 2567) (ETA:n kannalta merkityksellinen teksti) (2001/665/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisestä tuoteturvallisuudesta 29 päivänä kesäkuuta 1992 annetun neuvoston direktiivin 92/59/ETY(1) ja erityisesti sen 9 artiklan, sekä katsoo seuraavaa: (1) Komissio teki 7 päivänä joulukuuta 1999 direktiivin 92/59/ETY 9 artiklan nojalla päätöksen 1999/815/EY(2), jolla edellytetään jäsenvaltioiden kieltävän yhtä tai useampaa seuraavista aineista: di-isononyyliftalaattia (DINP), di(2-etyyliheksyyli)ftalaattia (DEHP), dibutyyliftalaattia (DBP), di-isodekyyliftalaattia (DIDP), di-n-oktyyliftalaattia (DNOP) ja butyylibentsyyliftalaattia (BBP) sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen. (2) Päätöksen 1999/815/EY voimassaoloaika rajattiin direktiivin 92/59/ETY 11 artiklan 2 kohdan mukaisesti kolmeen kuukauteen. Päätöksen voimassaoloajan piti näin ollen päättyä 8 päivänä maaliskuuta 2000. (3) Direktiivin 92/59/ETY 11 artiklan 2 kohdassa todetaan, että kyseisen direktiivin 9 artiklan nojalla säädettyjen toimenpiteiden voimassaoloaika rajoitetaan kolmeen kuukauteen, mutta niiden voimassaoloaikaa voidaan pidentää samaa menettelytapaa noudattaen. (4) Kun päätös 1999/815/EY tehtiin, sen voimassaoloaikaa katsottiin voitavan tarvittaessa pidentää. Direktiivin 92/59/ETY 9 artiklan nojalla tehdyn päätöksen 1999/815/EY mukaisesti säädettyjen toimenpiteiden voimassaoloaikaa pidennettiin komission päätöksillä 2000/217/EY(3), 2000/381/EY(4), 2000/535/EY(5), 2000/769/EY(6), 2001/195/EY(7), ja 2001/467/EY(8) kummallakin kertaa kolmen kuukauden jaksoksi mainitun direktiivin 11 artiklan 2 kohdan mukaisesti. Päätöksen voimassaoloajan piti näin ollen päättyä 6 päivänä syyskuuta 2001. (5) Viime aikoina on tapahtunut edistystä koskien di(2-etyyliheksyyli)ftalaattien testimenetelmien validiointia. Edelleen on kuitenkin jäljellä työtä, jotta joitakin jäljellä olevia vaikeuksia voitettaisiin. (6) Syyt, jotka johtivat päätöksen 1999/815/EY ja sen voimassaoloajan pidentämistä koskevan päätöksen 2000/217/EY, 2000/381/EY, 2000/535/EY, 2000/769/EY, 2001/195/EY ja 2001/467/EY tekemiseen, ovat yhä olemassa, ja kyseisten tuotteiden markkinoille saattamiseen liittyvä kielto on siksi pidettävä edelleen voimassa. (7) Jotkin jäsenvaltiot ovat panneet päätöksen 1999/815/EY, sellaisena kuin se on muutettuna päätöksellä 2000/217/EY, 2000/381/EY, 2000/535/EY, 2000/769/EY, 2001/195/EY ja 2001/467/EY täytäntöön 6 päivään syyskuuta 2001 asti sovellettavilla toimenpiteillä. Siksi on tarpeen varmistaa, että näiden toimenpiteiden voimassaoloaikaa pidennetään. (8) Päätöksen 1999/815/EY voimassaoloaikaa on tämän vuoksi pidennettävä seitsemännen kerran, jotta varmistetaan, että kyseisessä päätöksessä säädetty kielto pysyy voimassa kaikissa jäsenvaltioissa. Direktiivin 92/59/ETY 11 artiklan 2 kohdan mukaisesti voimassaoloaikaa voidaan pidentää kolme kuukautta. (9) Tässä päätöksessä säädetyt toimenpiteet ovat kiireellisiä tuoteturvallisuusasioita käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/815/EY 5 artiklassa sanat "6 päivään syyskuuta 2001" sanoilla "21 päivään marraskuuta 2001". 2 artikla Jäsenvaltioiden on toteutettava tämän päätöksen noudattamisen vaatimat toimenpiteet kymmenen päivän kuluessa siitä, kun päätöksestä on ilmoitettu. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä elokuuta 2001. Komission puolesta David Byrne Komission jäsen (1) EYVL L 228, 11.8.1992, s. 24. (2) EYVL L 315, 9.12.1999, s. 46. (3) EYVL L 68, 16.3.2000, s. 62. (4) EYVL L 139, 10.6.2000, s. 40. (5) EYVL L 226, 6.9.2000, s. 27. (6) EYVL L 306, 7.12.2000, s. 37. (7) EYVL L 69, 10.3.2001, s. 37. (8) EYVL L 163, 20.6.2001, s. 30.